


	Európsky parlament
2024-2029
	[image: EP logo RGB_Mute]



<Commission>{LIBE}Výbor pre občianske slobody, spravodlivosť a vnútorné veci</Commission>

<RefProc>2025/0541</RefProc><RefTypeProc>(COD)</RefTypeProc>
<Date>{24/06/2026}24.6.2026</Date>
<TypeAM>POZMEŇUJÚCI NÁVRH</TypeAM>
<RangeAM>206</RangeAM>
<TitreType>Návrh správy</TitreType>
<Rapporteur>Karlo Ressler</Rapporteur>
<DocRefPE>(PE788.793v01-00)</DocRefPE>
<Titre>o návrhu nariadenia Európskeho parlamentu a Rady, ktorým sa stanovuje podpora Únie pre schengenský priestor, európske integrované riadenie hraníc a spoločnú vízovú politiku na roky 2028 až 2034</Titre>
<DocAmend>Návrh nariadenia</DocAmend>
<DocRef>(COM(2025)0541 – C10‑0176/2025 – 2025/0541(COD))</DocRef>

AM_Com_LegReport
[bookmark: IntroB][bookmark: restart]
<RepeatBlock-Amend><Amend>Pozmeňujúci návrh		<NumAm>206</NumAm>
<RepeatBlock-By><Members>Murielle Laurent</Members>
</RepeatBlock-By>
<DocAmend>Návrh nariadenia</DocAmend>
<Article>Príloha (nová)</Article>
	

	Text predložený Komisiou
	Pozmeňujúci návrh

	
	Príloha

	
	Rozsah podpory

	
	1.	V rámci cieľa uvedeného v článku 3 ods. 1 písm. a) sa podpora Únie poskytuje na:

	
	a)	výmenu najlepších postupov a výmenu expertov vrátane vysielania expertov, ako aj posilňovanie kapacít európskych sietí v oblasti posudzovania, presadzovania, podpory a ďalšieho rozvoja schengenského priestoru bez kontrol na vnútorných hraniciach;

	
	b)	štúdie a iné príslušné akcie, napríklad akcie zamerané na zlepšovanie znalostí prostredníctvom analýz, monitorovania a hodnotenia;

	
	c)	prípravné, monitorovacie, administratívne a technické činnosti, a to aj na účely posilnenia správy schengenského priestoru na základe vytvorenia a uplatňovania hodnotiaceho mechanizmu podľa nariadenia (EÚ) č. 1053/2013 na overenie uplatňovania schengenského acquis, vrátane výdavkov na služobné cesty expertov Komisie a členských štátov, ktorí sa zúčastňujú kontrol na mieste;

	
	d)	činnosti zamerané na zvyšovanie informovanosti zainteresovaných strán a širokej verejnosti o schengenskom priestore bez kontrol na vnútorných hraniciach, vrátane inštitucionálnej komunikácie o politických prioritách Únie v tejto oblasti;

	
	e)	vývoj štatistických nástrojov, metód a ukazovateľov, ktoré rešpektujú zásadu nediskriminácie;

	
	f)	operačnú podporu na vykonávanie opatrení na zabezpečenie uplatňovania schengenského acquis.

	
	2.	V rámci cieľa uvedeného v článku 3 ods. 1 písm. b) sa podpora Únie poskytuje na:

	
	a)	infraštruktúru, budovy, systémy a služby, ktoré sú potrebné na hraničných priechodoch a na hraničný dozor medzi hraničnými priechodmi;

	
	b)	materiálno-technické vybavenie vrátane dopravných prostriedkov a systémov IKT, ktoré sú potrebné na účinnú a bezpečnú kontrolu hraníc na hraničných priechodoch a na hraničný dozor a ktoré zodpovedajú normám stanoveným Európskou agentúrou pre pohraničnú a pobrežnú stráž, ak takéto normy existujú;

	
	c)	odbornú prípravu, ktorá sa zameriava na európske integrované riadenie hraníc alebo ktorá prispieva k jeho rozvoju a ktorá zároveň zohľadňuje operačné potreby a výsledky analýzy rizika vrátane výziev identifikovaných v odporúčaniach uvedených v článku 13 ods. 7 a je v plnom súlade so základnými právami;

	
	d)	spoločné nasadzovanie imigračných styčných dôstojníkov v tretích krajinách v súlade s nariadením Európskeho parlamentu a Rady (EÚ) 2019/1240;

	
	e)	výmenu najlepších postupov a odborných znalostí, štúdie, pilotné projekty a iné príslušné akcie zamerané na vykonávanie európskeho integrovaného riadenia hraníc alebo jeho rozvoj vrátane opatrení zameraných na rozvoj európskej pohraničnej a pobrežnej stráže, ako je spoločné budovanie kapacít, spoločné verejné obstarávanie, zavedenie spoločných noriem a iné opatrenia, ktoré zjednodušia spoluprácu a koordináciu medzi Európskou agentúrou pre pohraničnú a pobrežnú stráž a členskými štátmi, ako aj opatrenia súvisiace s usmerňovaním zraniteľných osôb, ktoré potrebujú pomoc, a osôb, ktoré potrebujú alebo chcú požiadať o medzinárodnú ochranu;

	
	f)	prípravné, monitorovacie, administratívne a technické činnosti, ktoré sú potrebné na vykonávanie politík v oblasti vonkajších hraníc, a to aj na účely posilnenia správy schengenského priestoru na základe vytvorenia a uplatňovania hodnotiaceho mechanizmu podľa nariadenia (EÚ) č. 1053/2013 na overenie uplatňovania schengenského acquis a nariadenia (EÚ) 2016/399, vrátane výdavkov na služobné cesty expertov Komisie a členských štátov, ktorí sa zúčastňujú kontrol na mieste, a opatrení na vykonanie odporúčaní vydaných v nadväznosti na posúdenie zraniteľnosti, ktoré vykonala Európska agentúra pre pohraničnú a pobrežnú stráž v súlade s nariadením (EÚ) 2019/1896;

	
	g)	akcie na zlepšenie kvality údajov uchovávaných v systémoch IKT a zlepšenie vykonávania práv dotknutej osoby na informácie o jej osobných údajoch, prístup k nim, ich opravu, výmaz a obmedzenie ich spracúvania;

	
	h)	identifikáciu, odber odtlačkov prstov, registráciu, bezpečnostné kontroly, vedenie pohovoru, poskytovanie informácií, lekárske vyšetrenie, skríning zraniteľnosti a v prípade potreby lekársku starostlivosť, ako aj usmerňovanie štátnych príslušníkov tretích krajín na príslušné konanie na vonkajších hraniciach;

	
	i)	opatrenia na zriadenie, udržiavanie alebo rozvoj nezávislých monitorovacích mechanizmov v súlade s článkom 10 nariadenia (EÚ) 2024/1356 (ďalej len „nariadenie o preverovaní“);

	
	j)	akcie zamerané na zvyšovanie informovanosti zainteresovaných strán a širokej verejnosti o politikách v oblasti vonkajších hraníc vrátane inštitucionálnej komunikácie o politických prioritách Únie;

	
	k)	vývoj štatistických nástrojov, metód a ukazovateľov, ktoré rešpektujú zásadu nediskriminácie;

	
	l)	operačnú podporu na vykonávanie európskeho integrovaného riadenia hraníc.

	
	3.	V rámci cieľa uvedeného v článku 3 ods. 1 písm. c) sa podpora Únie poskytuje na:

	
	a)	infraštruktúru a budovy, ktoré sú potrebné na účely spracúvania žiadostí o víza a konzulárnej spolupráce, vrátane bezpečnostných opatrení, ako aj na iné akcie zamerané na zlepšovanie kvality služieb pre žiadateľov o udelenie víza;

	
	b)	materiálno-technické vybavenie a systémy IKT potrebné na spracúvanie žiadostí o víza a zabezpečenie konzulárnej spolupráce;

	
	c)	odbornú prípravu zamestnancov konzulátov a iných orgánov, ktorí sú aktívne zapojení do spoločnej vízovej politiky a konzulárnej spolupráce;

	
	d)	výmenu najlepších postupov a výmenu expertov vrátane vysielania expertov, ako aj posilňovanie kapacít európskych sietí v oblasti posudzovania, presadzovania, podpory a ďalšieho rozvoja politík a cieľov Únie;

	
	e)	štúdie a iné príslušné akcie, napríklad akcie zamerané na zlepšovanie znalostí prostredníctvom analýz, monitorovania a hodnotenia;

	
	f)	činnosti zamerané na zvyšovanie informovanosti zainteresovaných strán a širokej verejnosti o vízových politikách vrátane inštitucionálnej komunikácie o politických prioritách Únie;

	
	g)	vývoj štatistických nástrojov, metód a ukazovateľov, ktoré rešpektujú zásadu nediskriminácie;

	
	h)	operačnú podporu na vykonávanie spoločnej vízovej politiky;

	
	i)	podporu členských štátov pri vydávaní víz vrátane víz s obmedzenou územnou platnosťou, ako sa uvádza v článku 25 nariadenia (ES) č. 810/2009, z humanitárnych dôvodov, z dôvodov národného záujmu alebo z dôvodu medzinárodných záväzkov.


Or. <Original>{EN}en</Original>
<TitreJust>Odôvodnenie</TitreJust>
 Opatrenia, ktoré sa budú financovať v rámci tohto nástroja, by sa mali vymedziť v záujme transparentnosti a v záujme Parlamentu ako spoluzákonodarcu. Financovanie činností „čiernej skrinky“ členskými štátmi by nemalo byť povolené.

